**PRILOGA D/1**

**Izpolnjen, podpisan in žigosan ESPD**

**(v skladu s podtočko 2.1., točke 19 dokumentacije)**

**PRILOGA D/2**

Imenovani pooblaščenec za vročanje po ZUP-u ***(izpolni samo ponudnik (vključno s skupnim ponudnikom), ki nima sedeža v RS):***

Naziv: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-naslov in telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Kraj in datum: | Ponudnik: |
|  | Žig in podpis: |

**PRILOGA D/3**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv potrjevalca reference)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naslov potrjevalca reference)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pošta in naziv pošte potrjevalca reference)

**REFERENČNO POTRDILO ZA STORITVE VAROVANJA**

Izjavljamo, da je družba

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

za našo družbo izvedla storitve varovanja, v skupnem, nepretrganem trajanju vsaj 12 mesecev. Varovanje je obsegalo: fizično varovanje oseb in premoženja, protivlomno in protipožarno varovanje, reševanje iz dvigala, interventne storitve in receptorsko delo, in sicer:

|  |  |  |  |  |
| --- | --- | --- | --- | --- |
| **Št.** | **Pogodba št.**  | **Vrsta storitve** | **Veljavnost pogodbe** | **Vrednost pogodbe**  |
| **1.** |  |  |  |  |

Kontaktna oseba za preverjanje reference je: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tel.: \_\_\_\_\_\_\_\_\_\_\_\_\_\_\_\_\_ in e-mail \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Dela je navedena družba opravila strokovno in kvalitetno v skladu s predpisi stroke in v pogodbeno dogovorjenem roku.

Potrjevalec reference se strinja, da ima naročnik Elektro Gorenjska, d. d. pravico, da preveri to referenco in opravi ogled.

Ime, priimek in podpis odgovorne osebe potrjevalca reference:

\_\_\_\_\_\_\_\_\_\_\_\_\_\_\_\_\_\_\_ žig \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(Kraj in datum) (podpis potrjevalca reference)*

**Opomba:**

1. **- ponudniki lahko predložijo dokazilo o zahtevanih referencah tudi v drugačni obliki, vendar morajo biti na potrdilu navedeni vsi zgoraj zahtevani podatki**
2. **- ponudnik lahko ta obrazec kopira in izpolnjen predloži v številu zahtevanih izvodov oz. predloži izjave z navedeno vsebino (velja tako za ponudnike oz. za vse partnerje v skupnem nastopu, kot za podizvajalce)**

**PRILOGA D/4**

**OSNUTEK POGODBE**

**Naročnik:**

**ELEKTRO GORENJSKA, podjetje za distribucijo električne energije, d.d., Ulica Mirka Vadnova 3/a, 4000 Kranj, ki ga zastopa predsednik uprave dr. Ivan Šmon, MBA**

**identifikacijska št.: SI 20389264**

**matična številka: 5175348000**

**in**

**Izvajalec:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_**

**identifikacijska št.: SI \_\_\_\_\_\_\_\_\_\_\_\_\_\_**

**matična številka: \_\_\_\_\_\_\_\_\_\_\_\_\_\_\_\_**

**sklepata**

**POGODBO št. NMV18-014**

**IZVAJANJE STORITEV VAROVANJA**

**UVODNE UGOTOVITVE**

1. **člen**

 Naročnik je za storitev varovanja izvedel javno naročilo, ki ga je dne \_\_\_\_\_\_\_ objavil na slovenskem portalu za javna naročila pod št. objave \_\_\_\_\_.

**PREDMET POGODBE**

1. **člen**

 Predmet te pogodbe je izvajanje storitev varovanja, kot to izhaja iz dokumentacije št. NMV18-014 z dne \_\_\_\_\_\_\_\_\_\_\_, ponudbe izvajalca št. \_\_\_\_\_\_\_\_\_\_\_\_\_, z dne \_\_\_\_\_\_\_\_\_\_\_, in ponudbenega predračuna z dne \_\_\_\_\_\_. Ponudba izvajalca in ponudbeni predračun sta prilogi te pogodbe.

Vsebina in obseg varovanja, obveznosti izvajalca in zahteve naročnika so razvidne iz poglavja VI. Tehnična specifikacija, ki je priloga te pogodbe. Naročnik ima pravico, da obseg varovanja, določen v tehnični specifikaciji in ponudbenem predračunu, povečuje ali zmanjšuje, odvisno od njegovih potreb, kar bosta pogodbeni stranki urejali z aneksi k tej pogodbi. Naročnik ne prevzema nobene odgovornosti, če bodo realizirane količine manjše od navedenih količin v specifikaciji del in ponudbenem predračunu.

Če se bodo v obdobju veljavnosti te pogodbe pojavile dodatne naloge v okviru izvajanja storitev po tej pogodbi (npr. da se obseg varovanja poveča), je izvajalec dolžan izvesti tudi te storitve, kar bosta pogodbeni stranki urejali z aneksi k tej pogodbi.

Naročnik ima pravico, da pogodbeno storitev naroči pri drugem izvajalcu v primeru, da mu izvajalec po tej pogodbi v zahtevanem roku ne more zagotoviti izvedbe vnaprej naročene količine in kvalitete zahtevanih storitev (npr. zagotoviti dodatne varnostnike). V tem primeru je izvajalec naročniku dolžan povrniti vse morebitne stroške in škodo, ki jo ima naročnik zaradi naročila storitve pri drugem izvajalcu.

**POGODBENA VREDNOST**

1. **člen**

Cene storitev te pogodbe so razvidne iz ponudbenega predračuna izvajalca, št. \_\_ z dne \_\_\_.

Cene/enoto, navedene v ponudbenem predračunu, so fiksne ves čas veljavnosti te pogodbe in so določene tako, da vsebujejo vse stroške (material, prevoz, stroške plač, nadomestil idr.), razen DDV. DDV se obračuna po veljavni zakonodaji.

Vse stroške oziroma plačila, ki jih pogodbena cena iz prvega odstavka tega člena ne vključuje, vendar so – posredno ali neposredno – potrebni za izpolnitev obveznosti izvajalca po tej pogodbi, je dolžan plačati izvajalec oziroma bremenijo izključno izvajalca.

Izvajalec ne more uveljaviti naknadnih stroškov ali podražitev iz naslova nepopolne ali neustrezne dokumentacije za tiste dele predmeta pogodbe, ki morebiti v dokumentaciji niso bili ustrezno opredeljeni, pa bi jih, glede na predmet javnega naročila in na celotno dokumentacijo, izvajalec kot strokovnjak na svojem področju, lahko predvidel.

**PLAČILNI POGOJI**

1. **člen**

Naročnik se obvezuje poravnati pravilno izstavljene račune izvajalca v roku 30 dni od datuma izstavitve računa. V primeru zamude pri plačilu ima izvajalec pravico obračunati zakonite zamudne obresti.

Naročnik je dolžan račun pregledati. Če se naročnik ne bo v celoti ali delno strinjal z izstavljenim računom, ga mora v roku 8 dni po prejemu pisno in z obrazložitvijo v celoti ali delno zavrniti, izvajalec pa je dolžan izstaviti nov račun z novim datumom. Plačilni rok prične teči z dnem, ko naročnik prejme nov račun. Če izvajalec v dogovorjenem roku ne prejme naročnikovega pisnega ugovora z navedbo razlogov za ugovor, se šteje, da je račun s tem dnem v celoti potrjen. Naročnik je v tem primeru račun dolžan plačati v roku, navedenem v I. odstavku tega člena.

**OBVEZNOSTI IZVAJALCA**

1. **člen**

Izvajalec se obvezuje, da bo:

* storitve, določene v tej pogodbi, izvajal vestno, odgovorno in strokovno ter skladno z zakonskimi predpisi in pravili stroke ter navedenimi zahtevami naročnika v tehnični specifikaciji,
* storitve (predvsem storitve fizičnega varovanja in receptorska dela) opravljal z najmanj štirimi (4) delavci (dva redna in dva namestnika), za katere bo zagotavljal kontinuiteto prisotnosti. Vse osebe morajo znati govoriti in pisati v slovenskem jeziku. V primeru zamenjave osebe mora izvajalec najmanj tri delovne dneve pred predvideno zamenjavo o tem obvestiti naročnika. Naročnik ima pravico, da osebe, ki bodo pri njem opravljale dela, spozna, se z njimi pogovori, in ima tudi pravico, da zavrne predlagano spremembo oziroma sam predlaga spremembo varnostnikov. Seznam delavcev (ime in priimek varnostnikov, s katerima bo redno opravljal storitve varovanja, in njunih namestnikov), ki bodo opravljali storitve po tej pogodbi, je priloga pogodbe.
* organiziral in izvajal nadzor nad izvajanjem storitev po tej pogodbi, ter da bo vse ugotovljene nepravilnosti odpravil takoj, ko bo to mogoče,
* naročniku omogočil nadzor nad opravljanjem storitev,
* o vseh nepravilnostih in izrednih dogodkih, ki negativno vplivajo na varnostno situacijo, takoj obveščal naročnika.

Izvajalec je dolžan zavarovati svojo odgovornost za škodo, ki bi utegnila nastati naročniku in tretjim osebam v zvezi z opravljanjem njegove dejavnosti.

1. **člen**

 Pri izvajanju te pogodbe ima naročnik pravico, da periodično, po izteku vsakih šest mesecev od sklenitve pogodbe preveri, ali je na dan tega preverjanja za izvajalca in njegovega podizvajalca izpolnjen eden ali več razlogov za izključitev, navedenih v podtočki 3.1. (b, c in d), točke 19 dokumentacije v zvezi z oddajo javnega naročila.

 Preverjanje iz prejšnjega odstavka naročnik izvede s pridobitvijo podatkov iz uradnih evidenc.

**OBVEZNOSTI NAROČNIKA**

1. **člen**

Naročnik se obvezuje, da bo:

* izvajalca seznanil z vsemi potrebnimi informacijami za strokovno izvajanje storitev po tej pogodbi,
* izvajalcu zagotovil seznam in telefonske številke zaposlenih,
* skupaj z izvajalcem ob začetku izvajanja pogodbenih obveznosti opravil:
	+ ogled prostorov v varovanih objektih in okolico varovanih objektov,
	+ pregled alarmov, tehničnih pripomočkov in gasilnih aparatov,
* izvajalcu izročil ključe varovanih objektov,
* izvajalca seznanil s posebnostmi varovanih objektov,
* vsako dodatno ali interventno varovanje izven obsega in lokacije (potreba po dodatnem varnostniku in podobno) naročil izvajalcu pisno (dodatne storitve iz te pogodbe se smatrajo kot storitve, naročene v času daljšem od 24 ur pred izvedbo in se obračunavajo po cenah določenih v ponudbi izvajalca, interventna dela pa se smatrajo kot naročena v času krajšem od 24 ur pred izvedbo, in se obračunajo po cenah, določenih v ponudbi izvajalca). Pisno naročilo mora vsebovati opis oz. vrsto storitve ki se naroča, obseg naročenih del (datum začetka in zaključka del, število varnostnikov, vrsto alarmno varnostne tehnike, ipd.), lokacijo, na kateri se bodo naročena dela izvajala, ter kontaktno osebo, ki je s strani naročnika pooblaščena za koordinacijo del,
* redno sporočal kontaktni osebi izvajalca vse spremembe operativnih podatkov, ki so vezani na izvajanje storitev po tej pogodbi (npr. zamenjava kontaktne osebe, zamenjava ključavnic, posegi v električno in telefonsko napeljavo ipd.),
* delavcem izvajalca zagotovil ustrezne pogoje za izvajanje pogodbenih obveznosti (prostor, logistična podpora, ipd.).

**VARNOST PRI DELU**

1. **člen**

 Izvajalec je dolžan sam poskrbeti za varnost in zdravje pri delu svojih zaposlenih. Naročnik ne prevzema nobene odgovornosti in obveznosti v zvezi s poškodbo ali nadomestilom zaradi nesreče ali poškodbe delavcev oziroma varnostnikov, zaposlenih pri izvajalcu.

PODIZVAJALCI

1. **člen**

Izvajalec pri izvedbi del, ki so predmet te pogodbe, vključuje podizvajalce (kot so navedeni v »Prilogi – podizvajalec« te pogodbe).

Izvajalec vedno in v vsakem primeru nosi polno odgovornost za celotni ponujeni obseg del, ki ga prevzame po pogodbi. Izvajalec mora imeti poravnane vse zapadle obveznosti do svojih podizvajalcev.

Izvajalec mora obveščati naročnika o vseh spremembah podatkov v zvezi s podizvajalci. Če po sklenitvi te pogodbe izvajalec želi zamenjati podizvajalca ali v delo naknadno vključiti podizvajalca, mora izvajalec naročniku v petih (5) dneh po spremembi predložiti:

* kontaktne podatke in zakonite zastopnike predlaganih podizvajalcev,
* izpolnjene ESPD teh podizvajalcev v skladu z 79. členom ZJN-3,
* zahtevo podizvajalca za neposredno plačilo, če podizvajalec to zahteva, in
* (če se podizvajalec zamenja in če je izvajalec izpolnjevanje kakšnega pogoja v javnem naročilu dokazoval s tem podizvajalcem) dokazila, da novi podizvajalec izpolnjuje konkretni pogoj. Naročnik bo izpolnjevanje teh pogojev ugotavljal na dan predlagane spremembe.

Izvajalec v zvezi s spremembo podizvajalca, navedeno v prejšnjem odstavku tega člena, naročniku predloži izpolnjeno »Prilogo – podizvajalec« z zahtevanimi dokumenti iz prejšnjega odstavka tega člena. S podpisom naročnika na tej prilogi se šteje, da naročnik soglaša z novim podizvajalcem. Podpisana »Priloga – podizvajalec« s strani obeh pogodbenih strank se šteje za aneks k tej pogodbi.

Če podizvajalec ne zahteva neposrednega plačila, je izvajalec dolžan najpozneje v 60 dneh od plačila končnega računa oziroma situacije, naročniku poslati svojo pisno izjavo in pisno izjavo vseh podizvajalcev, ki so sodelovali pri izvedbi te pogodbe, da so s strani glavnega izvajalca prejeli plačilo za izvedena dela, neposredno povezana s to pogodbo.

**FINANČNO ZAVAROVANJE**

1. **člen**

Izvajalec mora kot garancijo za dobro izvedbo pogodbenih del pred podpisom pogodbe predložiti podpisano bianco menico, skupaj s pooblastilom za izpolnitev do višine 4.000,00 EUR. Zavarovanje se v originalu hrani pri naročniku, po izteku pogodbe pa se na njegovo zahtevo vrne izvajalcu.

 Unovčenje finančnega zavarovanja izvajalca ne odvezuje obveznosti odprave napak pri izpolnitvi pogodbenih obveznosti.

 Naročnik ima pravico unovčiti garancijo za dobro izvedbo pogodbenih obveznosti v višini njene vrednosti, če izvajalec pogodbenih obveznosti ne bo izpolnjeval v skladu z določili te pogodbe.

Unovčeno finančno zavarovanje mora izvajalec takoj nadomestiti z novim.

1. **člen**

Izvajalec lahko, kot finančno zavarovanje, v enakem znesku in za enako obdobje, kot je navedeno v prejšnjem členu te pogodbe, na poslovni račun naročnika nakaže brezobrestni depozit, za kar kot dokazilo predloži potrdilo o vplačilu depozita. Depozit se ponudniku po preteku časa finančnega zavarovanja v celoti vrne.

V primeru, da se izvajalec odloči za to možnost zavarovanja, mora na plačilnem nalogu v rubriki "namen nakazila" oziroma na potrdilu o vplačilu depozita navesti naslednje podatke:

* vrsto zavarovanja (depozit za zavarovanje dobre izvedbe del),
* številko pogodbe.

**POGODBENA KAZEN IN ODŠKODNINA**

1. **člen**

Če je izvajalec po svoji krivdi v zamudi z izpolnitvijo pogodbenih obveznosti, ima naročnik pravico zahtevati od izvajalca pogodbeno kazen v višini 5 ‰ od pogodbene cene zamujene storitve za vsak dan zamude, vendar največ 10 % pogodbene vrednosti.

V primeru, da naročnik ugotovi, da izvajalec delo izvaja brez ustrezne licence ali z delavcem, ki ni ustrezno usposobljen, ima pravico zahtevati od izvajalca pogodbeno kazen v višini 1.000,00 EUR.

V primeru, da izvajalec naročniku ob zaključku pogodbe ne vrne vseh ključev oziroma še pred zaključkom pogodbe zahteva izročitev dodatnih ključev, ker jih je izgubil, uničil ipd., ima naročnik pravico od izvajalca, poleg stroška za izdelavo novega ključa, zahtevati tudi pogodbeno kazen v višini 500,00 EUR/ključ.

Če bo naročnik ugotovil, da pri izvedbi del po tej pogodbi izvajalčevi kadri ne znajo govoriti in pisati v slovenskem jeziku, ima naročnik pravico, da za vsak dan nezagotavljanja ustreznih kadrov izvajalcu obračuna pogodbeno kazen v višini 300,00 EUR.

Pogodbeni stranki soglašata, da je naročnik, če je sprejel izpolnitev obveznosti, ki je bila izvedena z zamudo, s tem hkrati tudi sporočil izvajalcu, da si pridržuje pravico do pogodbene kazni, vse do plačila računa, izstavljenega za mesec, ko je kršitev nastala.

Če je škoda, ki je naročniku nastala, večja od pogodbene kazni, ima pravico zahtevati razliko do popolne odškodnine, upoštevajoč omejitev v naslednjem odstavku.

1. **člen**

Izvajalec je odškodninsko odgovoren za škodo, ki jo povzroči med izvrševanjem pogodbenih obveznosti in za vso škodo, ki bi nastala naročniku, v skladu s splošnimi načeli odškodninske odgovornosti.

 Izvajalec ne odgovarja za škodo, ki jo naročniku neposredno ali posredno povzroči tretja oseba s kaznivim dejanjem.

Pogodbeni stranki se dogovorita, da je izvajalec odgovoren tudi za posredno škodo, ki bi naročniku nastala zaradi kršitve pogodbenih obveznosti, vendar le v primeru, če je bila škoda povzročena naklepno ali iz hude malomarnosti. Izvajalec za posredno škodo, ki jo utrpi naročnik, odgovarja do višine pogodbene vrednosti.

**KONTAKTNE OSEBE**

1. **člen**

Naročnikov predstavnik za izvedbo pogodbenih del je \_\_\_\_\_\_\_\_\_\_ tel.: \_\_\_\_\_\_\_\_\_\_\_, e-pošta: \_\_\_\_\_\_\_\_\_\_\_\_. Naročnikov predstavnik zastopa naročnika v vseh vprašanjih, ki se nanašajo na izvedbo del po tej pogodbi in sodeluje z izvajalcem ves čas trajanja pogodbe ter mu nudi vse potrebne podatke, ki jih je na podlagi obveznosti iz te pogodbe dolžan dajati.

Izvajalčev predstavnik za izvedbo pogodbenih del je \_\_\_\_\_\_\_\_\_\_\_ tel.: \_\_\_\_\_\_\_\_\_\_\_\_\_, e-pošta: \_\_\_\_\_\_\_\_\_\_\_\_\_\_\_\_.

Varnostno nadzorni center tel.:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izvajalčev predstavnik je pooblaščen, da zastopa izvajalca v vseh vprašanjih, ki se nanašajo na izvedbo del po tej pogodbi in je dolžan neposredno sodelovati z naročnikovimi predstavniki ves čas trajanja pogodbe.

Pogodbeni stranki sta dolžni obvestiti nasprotno stranko o zamenjavi predstavnikov v roku 5 dni po zamenjavi.

**POSLOVNA SKRIVNOST IN VARSTVO OSEBNIH PODATKOV**

1. **člen**

 Pogodbeni stranki se zavezujeta, da bosta kot poslovno skrivnost varovali vse podatke druge stranke, s katerimi se bosta seznanili pri izvajanju te pogodbe. K varovanju poslovne skrivnosti so zavezani vsi zaposleni pri pogodbenih strankah, kot tudi tretje osebe, ki kakor koli sodelujejo pri realizaciji te pogodbe.

1. **člen**

 Ker se naročnik šteje za upravljavca zbirk osebnih podatkov v smislu določb predpisov o varstvu osebnih podatkov, izvajalec pa za obdelovalca, stranki s to pogodbo urejata tudi medsebojno razmerje glede obveznosti po Splošni uredbi EU o varstvu osebnih podatkov (GDPR) in Zakonu o varstvu osebnih podatkov (ZVOP-1), v zvezi s pogodbeno obdelavo osebnih podatkov.

 Sestavni del te pogodbe so tudi Splošni pogoji Elektra Gorenjska, d.d. o obdelavi osebnih podatkov (v nadaljevanju: Splošni pogoji), ki so objavljeni (vključno z vsemi spremembami) na spletni strani naročnika (<http://www.elektro-gorenjska.si/o-podjetju/varstvo-osebnih-podatkov-gdpr>), in so enako pravno zavezujoči kot pogodba.

1. **člen**

 Naročnik izvajalcu z namenom izvajanja pogodbene izroča naslednje osebne podatke: ime in priimek delavcev, evidenčne številke, telefonske številke, ime in priimek poslovnih partnerjev/obiskovalcev, številka in vrsta osebnega dokumenta.

 Osebni podatki iz prejšnjega odstavka so del Evidence o zaposlenih delavcih in Evidence o vstopih v poslovne prostore in videonadzoru.

1. **člen**

 Izvajalec bo za naročnika izvajal zgolj naslednja opravila, ki se tičejo obdelave osebnih podatkov: preverjanje prisotnosti zaposlenega, identifikacija zunanjih obiskovalcev.

1. **člen**

 Izvajalec mora poskrbeti za zavarovanje osebnih podatkov. Zavarovanje obsega organizacijske, tehnične in logično-tehnične postopke in ukrepe, s katerimi se varujejo osebni podatki, preprečuje slučajno ali namerno nepooblaščeno uničevanje podatkov, njihova sprememba ali izguba ter nepooblaščena obdelava teh podatkov.

 Na zahtevo naročnika mora izvajalec naročnikove dokumente in vsebine, ki jih je ta kakorkoli prejel, učinkovito izbrisati.

1. **člen**

 Pogodbeni stranki soglašata, da bosta skladno s predpisi o varstvu osebnih podatkov zagotavljali pogoje in ukrepe za zagotovitev varstva osebnih podatkov in preprečevali morebitne zlorabe, skladno in v smislu z določili navedenih predpisov.

 Izvajalec in vsi njegovi morebitni podizvajalci (podobdelovalci) bodo pogodbeno obdelovali osebne podatke v imenu in za račun naročnika skladno z veljavnimi predpisi, mednarodnimi in evropskimi standardi ter drugimi pravili stroke, to pogodbo in navodili naročnika.

 Izvajalec in vsi njegovi podizvajalci so se dolžni seznaniti in se ravnati po internih aktih naročnika glede varstva podatkov in informacijske varnosti. Naročnik mora izvajalca obvestiti o spremembi, dopolnitvi oziroma razveljavitvi svojih internih aktov s tega področja (npr. z obvestilom na njegovi spletni strani), izvajalec pa svoje podizvajalce.

 Pogodbeni stranki sta za vsako storitev po tej pogodbi dogovorili tehnični in poslovni opis storitev ter merila glede zahtevane ravni storitve, ki so v prilogi oz. v skladu z vsakokrat veljavnimi Splošnimi pogoji naročnika.

**PROTIKORUPCIJSKA KLAVZULA**

1. **člen**

 Pogodbeni stranki potrjujeta, da sta seznanjeni in se zavedata dejstva, da je predmetna pogodba nična, če je ali bo v katerikoli fazi sklepanja ali izvajanja te pogodbe, kdo v imenu ali na račun izvajalca predstavniku ali posredniku naročnika(ov), obljubil, ponudil ali dal kakšno nedovoljeno korist za pridobitev posla po tej pogodbi ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je ali bo naročniku(om) povzročena škoda ali pa je ali bo omogočena pridobitev nedovoljene koristi predstavniku ali posredniku naročnika(ov) in/ali izvajalcu ali njegovemu predstavniku, zastopniku ali posredniku.

**VIŠJA SILA**

1. **člen**

 Pogodbeni stranki sta prosti odgovornosti za škodo, ki je nastala zaradi neizpolnitve ali zamude pri izpolnjevanju pogodbene obveznosti, če so po sklenitvi pogodbe nastopile okoliščine, ki jih pogodbeni stranki nista mogli preprečiti, niti jih odpraviti oz. se jim izogniti (višja sila).

 Stranka, na kateri strani je višja sila nastala, mora nasprotno stranko nemudoma obvestiti o nastanku le-te. Če tega ne stori, se na obstoj višje sile ne more sklicevati.

 Prizadeta pogodbena stranka je dolžna ugoditi nasprotni stranki ter ji na njeno zahtevo nuditi vse potrebne dokaze o obstoju višje sile, obsegu le-te in o njenih posledicah. Roki iz pogodbe se podaljšajo za čas trajanja višje sile.

**IZJAVA O LASTNIŠTVU**

1. **člen**

Izvajalec se obvezuje, da bo kadarkoli v času veljavnosti te pogodbe oziroma kadarkoli v času izvajanja te pogodbe, v roku osmih dni od prejema poziva naročniku posredoval podatke o:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb,
* gospodarskih subjektih, za katere se glede na določbe zakona, ki ureja gospodarske družbe, šteje da so z njim povezane družbe,

ki jih je naročnik, v skladu z določili VI. odstavka 14. člena Zakona o integriteti in preprečevanju korupcije (Ur. l. RS, št. 69/2011-UPB2 s spremembami), dolžan predložiti Komisiji za preprečevanje korupcije, če ta to zahteva.

Tako izjavo mora naročniku predložiti tudi podizvajalec, o čemer mora izvajalec seznaniti vsakega podizvajalca.

**REŠEVANJE SPOROV IN ODSTOP OD POGODBE**

1. **člen**

 Vse morebitne spore, nastale na osnovi te pogodbe, rešujeta pogodbeni stranki sporazumno in v duhu dobrih poslovnih običajev. V primeru, da sporazum ni mogoč, spor rešuje pristojno sodišče po sedežu naročnika.

 Pri tolmačenju določil te pogodbe in reševanju morebitnih sporov se uporablja slovensko pravo, predvsem Obligacijski zakonik (Ur. l. RS, št. 97/2007 (UPB1) s spremembami), poleg te pogodbe in zakonodaje pa se upošteva še:

* dokumentacijo, št. NMV18-014 z dne \_\_\_\_\_\_\_\_\_\_\_\_\_\_\_,
* ponudbeno dokumentacijo, št. \_\_\_\_\_\_\_\_\_ z dne \_\_\_\_\_\_\_\_\_\_\_\_,
* odločitev o oddaji javnega naročila z dne \_\_\_\_\_\_\_\_\_,
* drugo dokumentacijo v zvezi s to pogodbo.

Naročnik ima pravico, da od pogodbe predčasno odstopi brez odpovednega roka:

* če izvajalec svojih obveznosti ne opravlja skladno s pogodbo, zaradi česar je prejel že najmanj dve opozorili,
* če bo naročnik ugotovil, da izvajalec ne izpolnjuje več pogojev po veljavni zakonodaji (npr. nima več veljavne licence za opravljanje storitev varovanja, ki so predmet te pogodbe), ali da izvajalec opravlja storitve z varnostnikom, ki zahtev veljavne zakonodaje ne izpolnjuje, in ga izvajalec o tem ni obvestil,
* če se je proti izvajalcu začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe (razen prostovoljne likvidacije zaradi združevanja ali prestrukturiranja), če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami,
* če nima več zagotovljenih sredstev za naročene pogodbene storitve,
* če bo seznanjen, da je pristojni državni organ ali sodišče s pravnomočno odločitvijo pri izvajanju te pogodbe ugotovilo kršitev delovne, okoljske ali socialne zakonodaje s strani izvajalca ali njegovega podizvajalca.

Pogodbeni stranki lahko kadarkoli odpovesta to pogodbo z 90 dnevnim odpovednim rokom, ki prične teči naslednji dan po prejemu pisnega obvestila o odpovedi, ki mora biti drugi stranki te pogodbe vročen s priporočeno poštno pošiljko. Pogodbeni stranki se lahko, s sklenitvijo aneksa k tej pogodbi, sporazumno dogovorita za daljši ali krajši odpovedni rok.

Izvajalec v zgoraj navedenih primerih ni upravičen od naročnika zahtevati kakršne koli povrnitve škode ali vračila kakršnih koli drugih stroškov v zvezi s tem.

**PRILOGE IN SESTAVNI DELI POGODBE**

1. **člen**

 Priloge k tej pogodbi so:

* ponudba s ponudbenim predračunom št. \_\_\_\_\_\_\_, z dne \_\_\_\_\_\_\_,
* tehnična specifikacija z dne \_\_\_\_\_\_,
* seznam delavcev.

 Sestavni deli te pogodbe so tudi:

* dokumentacija v zvezi z oddajo javnega naročila, št. NMV18-014, z dne \_\_\_\_\_\_\_\_\_\_\_\_,
* ponudbena dokumentacija ponudnika – izvajalca, št. \_\_\_\_\_\_\_\_\_\_\_, z dne \_\_\_\_\_\_\_\_\_,
* Splošni pogoji Elektra Gorenjska, d.d. o obdelavi osebnih podatkov, objavljeni na spletni strani naročnika (<http://www.elektro-gorenjska.si/o-podjetju/varstvo-osebnih-podatkov-gdpr>).

**KONČNE DOLOČBE**

1. **člen**

Za vsa vprašanja, ki jih ta pogodba ne ureja, se uporablja obligacijsko pravo.

Pogodba postane veljavna z dnem obojestranskega podpisa obeh pogodbenih strank in podanega soglasja nadzornega sveta (če je potrebno) ter ko izvajalec predloži:

1. finančno zavarovanje za dobro izvedbo pogodbenih obveznosti,
2. izjavo v skladu s VI. odstavkom 14. člena Zakona o integriteti in preprečevanju korupcije (ZIntPK) – za vse skupne ponudnike in podizvajalce;

Pogodba se sklepa za določen čas od 1. 9. 2018 (oziroma od podpisa, če bo ta kasnejši) do
31. 8. 2021.

 Ta pogodba je sklenjena pod razveznim pogojem, ki se uresniči v primeru, da naročnik pri preverjanju v skladu s 6. členom te pogodbe ugotovi, da je izpolnjen eden ali več razlogov za izključitev, navedenih v 6. členu te pogodbe, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo. V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila. Naročnik bo nov postopek oddaje javnega naročila začel nemudoma, vendar najkasneje v 30 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

 Pogodba je napisana v dveh (2) enakih izvodih, od katerih prejme vsaka stranka en (1) izvod.

\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_ Kranj, dne \_\_\_\_\_\_\_\_\_\_\_\_

(kraj)

Izvajalec: Naročnik:

\_\_\_\_\_\_\_\_\_\_\_\_\_\_\_\_ Elektro Gorenjska, d.d.

\_\_\_\_\_\_\_\_\_\_\_\_\_\_\_\_ Predsednik uprave:

\_\_\_\_\_\_\_\_\_\_\_\_\_\_\_\_ dr. Ivan Šmon, MBA

**Opomba: V primeru skupne ponudbe bo pogodba ustrezno prilagojena.**

**Priloga – podizvajalec**

**Javno naročilo:** Izvajanje storitev varovanja, št. NMV18-014[[1]](#footnote-1)

**PODIZVAJALEC: 1. podizvajalec ob oddaji ponudbe**

**2. zamenjava podizvajalca (v času izvajanja pogodbe)**

**3. nov podizvajalec (v času izvajanja pogodbe)**

*(ustrezno obkroži)*

|  |  |
| --- | --- |
| Naziv podizvajalca: |  |
| Naslov podizvajalca: |  |
| Zakoniti zastopnik podizvajalca: |  |
| Elektronski naslov in telefon: |  |
| ID in matična številka podizvajalca: |  |

Pri izvedbi predmeta javnega naročila bomo izvajali naslednja dela:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(navesti dela, ki jih bo izvajal podizvajalec, količino in vrednost del)*

**Zahtevamo neposredno plačilo (na podlagi V. odstavka 94. člena ZJN-3): DA NE**

 (ustrezno obkrožite)

**Izjave podizvajalca:**

Če je obkroženo DA – Ker zahtevamo neposredno plačilo, soglašamo, da naročnik Elektro Gorenjska, d. d. (v primeru, da bo glavni izvajalec v postopku predmetnega javnega naročila izbran kot najugodnejši) namesto glavnega izvajalca, s katerim sodelujemo pri izvajanju predmetnega javnega naročila, poravna naše terjatve, ki jih imamo na podlagi del oziroma dobav, ki smo jih opravili v sklopu izvajanja javnega naročila, do glavnega izvajalca.

Če je obkroženo NE – Ker ne zahtevamo neposrednega plačila, se zavezujemo, da bomo izvajalcu poslali svojo pisno izjavo, da smo s strani glavnega izvajalca prejeli plačilo za izvedena dela, neposredno povezana s predmetom tega javnega naročila.

Izjavljamo tudi:

* da nam je izvajalec pravočasno in pravilno poravnal svoje zapadle poslovne obveznosti,
* da bomo predložili izpolnjen, podpisan in žigosan (če uporabljamo žig) obrazec ESPD,
* da bomo pred sklenitvijo pogodbe v skladu s VI. odstavkom 14. člena ZIntPK naročniku predložili izjavo oziroma podatke o udeležbi fizičnih in pravnih oseb v lastništvu naše družbe, vključno z udeležbo tihih družbenikov, ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe z našo družbo. Če bomo predložili lažno izjavo oziroma dali neresnične podatke o navedenih dejstvih, se zavedamo, da ima to za posledico ničnost pogodbe.

|  |  |
| --- | --- |
| Kraj in datum: | Podizvajalec:Žig in podpis: |

**GLAVNI IZVAJALEC:**

**Izjave glavnega izvajalca:**

Če podizvajalec zahteva neposredno plačilo: S podpisom na tem dokumentu pooblaščamo naročnika, da na podlagi potrjenega računa oz. situacije, neposredno plačuje podizvajalcu. Svojemu računu oziroma situaciji bomo obvezno priložili račune oziroma situacije svojih podizvajalcev, ki jih bomo predhodno potrdili.

Če podizvajalec ne zahteva neposrednega plačila: S podpisom na tem dokumentu se obvezujemo, da bomo najpozneje v 60 dneh od plačila končnega računa oziroma situacije, naročniku poslali svojo pisno izjavo in pisno izjavo podizvajalca, ki je sodeloval pri izvedbi te pogodbe, da je z naše strani, kot glavnega izvajalca, prejel plačilo za izvedena dela, neposredno povezana s pogodbo za izvedbo zgoraj navedenega javnega naročila. Zavedamo se, da je neposredovanje izjave o poplačilu prekršek na podlagi druge točke I. odstavka 112. člena ZJN-3.

Če se podizvajalec zamenja z drugim in je izvajalec izpolnjevanje kakšnega pogoja v javnem naročilu dokazoval z zamenjanim podizvajalcem: Prilagamo tudi dokazilo, da novi podizvajalec izpolnjuje pogoj, katerega smo v postopku javnega naročila izpolnjevali skupaj z zamenjanim podizvajalcem.

|  |  |
| --- | --- |
| Kraj in datum: | Ponudnik: |
|  | Žig in podpis: |

**NAROČNIK** *(v primeru zamenjave podizvajalca ali angažiranja novega podizvajalca (v času izvajanja pogodbe)):*

Naročnik soglašam s spremembo podizvajalca oziroma z novim podizvajalcem.

|  |  |
| --- | --- |
| Kraj in datum: | Naročnik: |
|  | Žig in podpis: |

Priloge:

* izpolnjen, podpisan in žigosan ESPD
* dokazila v zvezi z izpolnjevanjem pogoja (če so potrebna)

**Op.: Izpolnjeno prilogo glavni izvajalec v primeru spremembe podizvajalca v času izvajanja pogodbe predloži naročniku z vsemi zahtevanimi prilogami. Če se naročnik s spremembo podizvajalca strinja, prilogo podpiše in kopijo posreduje glavnemu izvajalcu in novemu podizvajalcu.**

**Če ponudnik nastopa z več kot enim podizvajalcem, se ta priloga izpolni za vsakega podizvajalca posebej.**

1. S podpisom naročnika na tej prilogi (v primerih iz točk 2 in 3) se šteje, da naročnik soglaša z novim podizvajalcem. Podpisana »Priloga – podizvajalec« s strani obeh pogodbenih strank (in podizvajalca) se šteje za aneks k tej pogodbi. [↑](#footnote-ref-1)